مالييطوا تانومافيلي اللول

مالييطوا تانومافيلي اللول (1879 - 5 يوليوز 1939) هو حاكم وملك ديال صاموا من لفاميلة لمالييطوية.

 حياتو 
تزاد مالييطوا تانومافيلي ف1879، وكمل قرايتو ف فيدجي.Last King of Samoa Pacific Islands Monthly, غشت 1939, p29 فاش مات باه مالييطوا لوپيپا ف1898، ولّأ ملك على صاموا وعمرو 19 عام، وعتارفات بيه لميريكان، ألمانيا ولمملكة لمتحدة. هادشي واخا هكاك جاب الشعيل ديال لحرب لأهلية الصاموية التانية.

خدات ألمانيا فلعهد ديالو لحوكم ديال لأرخبيل لغربي من 1900 حتال 1914. عيّنات ليمبراطورية لجرمانية لحاكم لعام ويليم صولف. ف1908 بانت حركة ديال لمقاومة اللي كانت سلمية، وكانت سميتها "مو آ بولي". صولف دار النفي للزعيم ديال هاد لحركة، واللي كان هو لاواكي نامولاولو ماموي.World History at KMLA, zum.de لحوكومة دألمانيا خدمات بلمبدأ ديال "كاينة غير حوكومة وحدة فلبلاد"، وماتسوقوش للملك مالييطوا تانومافيلي ولّا للحكّام ديالو، ورجع لملك تانو ولعيان ديالو غير مستشارين عند الدولة.Lewthwaite, Gordon R. “Life, Land and Agriculture to Mid-Century,” in Western Samoa. Edited by James W. Fox and Kenneth Brailey Cumberland. Christchurch, New Zealand: Whitcomb & Tombs Ltd. 1962, p. 148

فالشهر اللول ديال لحرب لعالمية اللولة، نهار 29 غشت 1914، مشات قوات ديال لعسكر لخاص دنيوزيلاندا تحت الطلب ديال لمملكة لمتحدة وخدات لحوكم من عند السلطات لألمانية، ودار "خدمة إمپيريالية واعرة وديال بالزز". فلعهد ديالو داز الرواح الصبليوني وقتل 20 فلمية ديال السكان. ف1929 (عشر سنين قبل ما مالييطوا يموت)، لبوليس ديال نيوزيلاندا قتلات توپوا تاماسيسي ليالوفي التالت وهو كان كيحاول يهدّن مابين لبوليس ولمتضاهرين اللي خرجو فلحركة ديال "مو آ بولي"، واللي كانت حركة سلمية ضد ليحتيلال ديال نيوزيلاندا لبلادهوم. عشرة خرين ماتو وشي 50 تجرحو بالرصاص ولعصا ديال لبوليس. فالداكرة الشعبية ديال الصامويين داك النهار باقي كايتسمّى "السبت لكحل". بقات نيوزيلاندا متحكمة فلبلاد حتى من مورا لموت ديالو ف 5 يوليوز 1939، من مورا ما حكم 41 عام.

 مصادر 

تصنيف:شخصية صاموية
تصنيف:زيادة 1879
تصنيف:وفيات 1939
تصنيف:زيادة 1880
تصنيف:مقالات فيها مصدر و 3000 بايت
تصنيف:ناس تزادو ف صاموا
تصنيف:زيادة ف لقرن 19